所以牛頓攞固定天體嚟做參考系嗰套做法喺廿一世紀經已俾物理學界公認咗唔係百份之百準確嘅。雖然係噉，揀用固定天體做慣性參考系造成嘅誤差好細－例如係地球圍住太陽公轉產生嘅離心力比起太陽圍住銀河系中心公轉產生嘅離心力大成3000萬倍，令到喺研究太陽系嗰陣好多時淨係用太陽做慣性參考系經已有足夠嘅精確性，所以仲會有好多人用。